open-index/open-wikipedia-markdown huggingface dataset:
Edmund Thomas Clint

**Edmund Thomas Clint** (; 19. toukokuuta 1976 Kochi – 15. huhtikuuta 1983 Kochi) oli intialainen piirtäjä ja taidemaalari. Häntä on tiedotusvälineissä luonnehdittu tuotannoltaan varhaiskypsäksi lapsineroksi. Hän kuoli 6-vuotiaana munuaisten vajaatoimintaan, mutta hän ehti tehdä elämänsä aikana arviolta noin 25&nbsp;000 – 30&nbsp;000 teosta.

Clint syntyi Mullaparambil Thomas Josephin ja Chinnamma Josephin ainoana poikana. Hänet nimettiin Clint Eastwoodin mukaan. Vanhempiensa mukaan hän todennäköisesti innostui kuvataiteesta perheen kotona säännöllisesti vierailleen taiteilijaystävä G. Mohananin esimerkin kautta. Clintin teoksiin vaikuttivat hänen lapsena kuulemansa sadut, ja niissä esitetään muun muassa luontoaiheita, mutta myös rakkauden, yksinäisyyden ja kuoleman kaltaisia teemoja. Teoksissa esiintyy usein muun muassa lintuja sekä uskonnon ja myyttien hahmoja. Pian kolme vuotta täytettyään Clint sai vaikean munuaistaudin diagnoosin. 5-vuotiaana hän käytti ensimmäisen kerran vesivärejä ja sai ensimmäisen palkinnon alle 18-vuotiaille taiteilijoille suunnatussa maalauskilpailussa. Clintin viimeinen valmistunut maalaus esittää theyyamrituaalia ja Muchilot Bhagavathi -jumalhahmoa. Clint kuoli 6-vuotiaana munuaistaudin johdettua ensin koomaan.

Kochin Panampilly Nagarissa on Clintin mukaan nimetty puisto. Lisäksi hänen mukaansa on nimetty Kochin Perumanoorissa sijaitseva Clint Road. Keralan matkailun laitos järjestää kehittyvien taiteilijoiden kansainvälisen maalauskilpailun, joka myös on nimetty Clintin mukaan. Clintin teosten näyttelyitä on pidetty Thiruvananthapuramissa hänen kuolemansa jälkeenkin. Hänestä tehtiin elokuva *Clint*.

## Lähteet
Don Howe

**Donald Howe** (12. lokakuuta 1935 Wolverhampton, Länsi-Midlands, Englanti – 23. joulukuuta 2015) oli englantilainen jalkapalloilija, manageri ja valmentaja.

Pelaajana Howe edusti West Bromwich Albionia 1952–1964 ja Arsenalia 1964–1966. West Bromwich Albionille hän pelasi 379 ottelua ja Arsenalille 74. Hän teki otteluissa yhteensä 18 maalia. Managerina hän edusti muun muassa West Bromwich Albionia 92 ottelussa, Arselania 99 ottelussa ja Queens Park Rangersia 61 ottelussa.

## Lähteet
Paul Caligiuri

**Paul Caligiuri** (s. 9. maaliskuuta 1964 Westminster, Kalifornia, Yhdysvallat) on yhdysvaltalais-italialainen ammattilaisuransa päättänyt jalkapalloilija ja nykyinen manageri Orange Countylle. Pelipaikaltaan hän oli puolustava keskikenttäpelaaja.

Caligiuri edusti monista seurajoukkueistaan muun muassa Hansa Rostockia 1990–1991 ja voitti FDGB-Pokalin 1991. Viimeisimpänä hän edusti yhdysvaltalaista Los Angeles Galaxyä 1997–2002. He voittivat CONCACAF Champions Leaguen ja Lamar Hunt U.S. Open Cupin. Joukkue sai myös MLS Supporters’ Shieldin kaudella 1997–1998. Caligiuri valittiin 1986 Yhdysvaltojen parhaimmaksi pelaajaksi.

Caligiuri voitti Yhdysvaltain maajoukkueessa CONCACAF Gold Cupin vuonna 1991.

## Lähteet
Milan Rapaić

**Milan Rapaić** (s. 16. elokuuta 1973 Nova Gradiška, Brod-Posavina, Kroatia) on kroatialainen ammattilaisuransa päättänyt jalkapalloilija, joka pelasi vasempana keskikenttäpelaajana.

Rapaić saavutti eniten Hajduk Splitissä, jota hän edusti 1991–1996 ja hetken vuonna 2003. He voittivat Kroatian ykkösliigan kausilla 1991–1992, 1993–1994 ja 1994–1995. Kroatian Super cupin he voittivat kausilla 1991–1992, 1992–1993 ja 1993–1994. Kroatian cupin joukkue voitti kausilla 1992–1993, 1994–1995 ja 2002–2003. Rapaić voitti Fenerbahçen kanssa Turkin Superliigan kaudella 2000–2001. Hän pelasi urallaan yhteensä 305 liigaottelua, joissa hän teki 62 maalia ja syötti 41 kertaa. Kroatian maajoukkueessa hän pelasi yhteensä 49 ottelussa, joissa hän teki 5 maalia ja syötti 3 kertaa.

## Lähteet
Ayrton Sennan patsas (Imola)

**Ayrton Sennan patsas** () on patsas Imolassa Acque Minerali -puistossa lähellä Tamburellon mutkaa Autodromo Enzo e Dino Ferrarin autoradalla, jossa Ayrton Senna ajoi ulos ja kuoli vuonna 1994. Patsaan on suunnitellut Stefano Pierotti ja se julkistettiin 26. huhtikuuta 1997.

Patsas on valmistettu kivestä ja pronssista, ja siinä lukee lainaus Sennalta: ”Credo di essere molto lontano da una maniera di vivere che mi piacerebbe”.

## Lähteet
Sunakin hallitus

**Sunakin hallitus** oli Yhdistyneen kuningaskunnan hallitus, joka astui virkaan Liz Trussin erottua pääministerin virasta lokakuussa 2022. Hallitus oli konservatiivipuolueen muodostama enemmistöhallitus, ja sitä johti pääministeri Rishi Sunak.

## Ministerit

### Muut hallituksen kokouksiin osallistuvat henkilöt

## Lähteet
Ayrton Sennan patsas

**Ayrton Sennan patsas** voi tarkoittaa:

* Ayrton Sennan patsas, patsas Imolassa Italiassa
* Ayrton Sennan patsas, patsas Wałbrzychissa Puolassa
* Ayrton Sennan patsas, patsas Guarulhosissa Brasiliassa
Ernst Lehner

**Ernst Lehner** (7. joulukuuta 1912 Augsburg Baijeri, Saksa – 10. tammikuuta 1986) oli saksalainen jalkapalloilija, pelipaikaltaan keskushyökkääjä.

Lehner edusti urallaan Schwaben Augsburgia, Blau-Weiß 1890 Berliniä ja Viktoria Aschaffenburgia. Hän pelasi yhteensä 74 liigaottelua ja teki niissä 13 maalia. Saksan maajoukkueessa hän pelasi yhteensä 65 ottelua ja teki niissä 31 maalia. Hän edusti joukkuetta vuoden 1938 maailmanmestaruuskilpailuissa ja teki 2 maalia.

## Lähteet
Greer Lankton

**Greer Lankton** (1958 Detroit, Michigan – 18. marraskuuta 1996 Chicago, Illinois) oli yhdysvaltalainen kuvanveistäjä, joka tuli parhaiten tunnetuksi huolellisesti valmistetuista nukeistaan.

Lankton sai oppiarvon kuvanveistossa Pratt-instituutista vuonna 1981. Hän oli transsukupuolinen, ja hänen presbyteeripappina työskennelleen isänsä seurakunnan taloudellinen tuki mahdollisti sukupuolenkorjausprosessin vuonna 1979. Kehon muuttuvuus ja hauraus olivat toistuvia teemoja Lanktonin taiteessa. Hän debytoi New York/New Wave -näyttelyssä P.S.1-keskuksessa vuonna 1981 ja nousi tärkeäksi hahmoksi East Villagen taide-elämässä. Lankton kohtasi transsukupuolisuutensa johdosta väkivaltaa ja jopa katui sukupuolenkorjausprosessiaan sekä yritti itsemurhaa.

Lankton teki nukkeja muun muassa Candy Darlingista, Jacqueline Kennedy Onassisista ja Diana Vreelandista. Näyttelyissä oli esillä myös hänestä itsestään otettuja kuvia, joiden ottajiin kuuluivat Nan Goldin, Peter Hujar ja David Wojnarowicz. Varsinkin Goldinin ottamat valokuvat Lanktonista edistivät molempien uraa. Lankton meni vuonna 1987 naimisiin Paul Monroen kanssa. Pariskunta erosi myöhemmin. Lanktonin terveys heikkeni vakavasti huumausaineriippuvuuden seurauksena. Vuonna 1995 hän oli kuitenkin edustettuna Whitney Biennialissa ja Venetsian biennaalissa. Hän kuoli ilmeisesti kokaiinin yliannostukseen.

## Lähteet
Giovanni Cervone

**Giovanni Cervone** (s. 16. marraskuuta 1962 Brusciano, Napoli, Italia) on italialainen ammattilaisuransa päättänyt jalkapallomaalivahti. Hän on pituudeltaan 192-senttimetrinen. Myöhemmin hän on toiminut maalivahtivalmentajana Fondi Calciolle.

Cervone edusti maalivahtina lukuisia joukkueita, kuten Avellinoa, Parmaa ja AS Romaa. Hän voitti viimeisimmän kanssa Italian cupin kaudella 1990–1991. Hän pelasi urallaan 534 liigaottelua. Cervone pelasi 4 ottelua Italian alle 21-vuotiaiden jalkapallomaajoukkueessa.

## Lähteet
Gavin Turk

**Gavin Turk** (s. 1967 Guildford) on brittiläinen kuvanveistäjä. Hänet tunnetaan muun muassa henkilökultin, taiteilijan myytin ja tekijyyden ironisesta tarkastelusta.

Turk opiskeli Chelsea College of Art and Designissa ja vuodesta 1989 Royal College of Artissa. Royal College of Art kieltäytyi taiteen maisterin arvon myöntämisestä hänelle, koska suhtautui kielteisesti hänen valmistumistyökseen tarkoittamaan "Cave"-näyttelyyn, jossa valkoista taustaa vasten oli sijoitettu taiteilijan itselleen omistama sininen laatta tekstillä "Borough of Kensington: Gavin Turk: Sculptor worked here 1989–1991". Turk sai tukijakseen Charles Saatchin, ja hänestä tuli näkyvä Young British Artists -sukupolven edustaja. Hän oli edustettuna Saatchin tunnetussa Sensation-taidenäyttelyssä vuonna 1997. Turk on pitänyt omia näyttelyitä muun muassa Lontoossa, Wienissä, Brysselissä ja Kapkaupungissa. Merkittäviin ryhmänäyttelyihin hän on osallistunut muun muassa Lontoossa, Venetsiassa, Istanbulissa, Manchesterissa, Bathissa, Margatessa, Bremenissä, Prahassa, Reykjavíkissa ja Phoenixissa. Turkilta on tilattu veistoksia julkisille paikoille. Hänen töitään on muun muassa Tate Galleryn, Museum of Modern Artin ja Damien Hirstin kokoelmissa.

Turkin tuotantoon kuuluu muun muassa aidon kokoisia vahaveistoksia hänestä itsestään historiallisten hahmojen kuten Jean-Paul Marat'n, Che Guevaran ja Elvis Presleyn seurassa. Hän on myös käyttänyt taiteessa arkisia esineitä ja roskia. Turkille myönnettiin vuonna 2001 Jack Goldhill -veistospalkinto ja vuonna 2007 Charles Wollaston -palkinto. Vuonna 2010 hän sai taiteiden kunniatohtorin arvon Itä-Lontoon yliopistosta.

## Lähteet
Chloe Dzubilo

**Chloe Dzubilo** (1960 Connecticut – 18. helmikuuta 2011 New York) oli yhdysvaltalainen kuvataiteilija, muusikko, valokuvamalli, dragesiintyjä sekä AIDS- ja transaktivisti.

Dzubilo opiskeli Parsons School of Designissa. Hän asui New Yorkissa vuodesta 1982 ja työskenteli lyhyesti Studio 54:ssa. 1990-luvulla hän esiintyi Antony Hegartyn Blacklips Performance Cult -dragseurueessa Pyramid Clubissa ja teki sille käsikirjoituksia. Dzubilo oli myös punkyhtye Transistersin laulaja-lauluntekijä. Hänen kuvataidettaan oli esillä lukuisissa New Yorkin gallerioissa ja kansainvälisesti. Dzubilo kävi 1990-luvun puolessavälissä läpi sukupuolenkorjausprosessin. Syyskuussa 2002 hän esiintyi ensimmäisenä transsukupuolisena *[[POZ]]*-lehden kannessa. Hän esiintyi sen kannessa myös toukokuussa 2004 ja elokuussa 2004. Dzubiloa valokuvasivat muiden muassa Nan Goldin, Alice O'Malley, Tanyth Berkeley, David Armstrong ja Steven Klein. Hän innoitti myös muoti- ja korusuunnittelijoita, joihin kuuluivat Marc Jacobs, Alexis Bittar ja Patricia Field. Dzubilo suoritti sukupuolentutkimuksen associate-tutkinnon City College of New Yorkissa vuonna 1999. Hän esiintyi useissa underground-elokuvissa, joiden tekijöitä olivat Barry Shils, Beth B, Ned Ambler ja Katrina del Mar.

Dzubilo todettiin HIV-positiiviseksi vuonna 1987 hänen kumppaninsa, Pyramid Clubin perustaja Bobby Bradleyn kuoltua AIDS:iin. Hän ajoi tämän jälkeen voimakkaasti HIV-positiivisten, transsukupuolisten ja huumausaineiden käyttäjien terveyden asiaa. Dzubilo muun muassa osallistui The Transexual Menacen hankkeisiin ja johti vuonna 1997 ensimmäistä liittovaltion rahoittamaa HIV-torjuntaohjelmaa transsukupuolisille seksityöläisille. Vuodesta 2007 hän oli naimisissa esiintyjä T De Longin kanssa. Hän teki itsemurhan jättäytymällä junan alle vuonna 2011.

## Lähteet
Peter Shirtliff

**Peter Shirtliff** (s. 6. huhtikuuta 1961 Barnsley, South Yorkshire, Englanti) on englantilainen ammattilaisuransa päättänyt jalkapalloilija ja nykyinen manageri. Pelipaikaltaan hän oli keskuspuolustaja.

Shirtliff debytoi Sheffield Wednesdayssä ja pelasi urallaan myös muun muassa Charltonissa, Wolvesissa ja Barnsleyssä. Hän pelasi kokonaisuudessaan 274 liigaottelua ja teki niissä 10 maalia. Manageriurallaan merkittävimpänä hän on edustanut Mansfield Townia 59 ottelussa.

## Lähteet
Taistelevat Kärpäset

**Taistelevat Kärpäset** on suomalainen kymmenenosainen kuunnelma. Kuunnelman on käsikirjoittanut Melli Maikkula, ohjannut Teppo Airaksinen ja päärooleissa näyttelevät Anna Airola sekä Heikki Ranta. Se julkaistiin Yle Areenassa 16. toukokuuta 2024.

## Lähteet
Stan Mortensen

**Stan Mortensen** (26. toukokuuta 1921 South Shields, Tyne ja Wear, Englanti – 22. toukokuuta 1991) oli englantilainen jalkapalloilija, pelipaikaltaan keskushyökkääjä.

Mortensen aloitti uransa edustaen Blackpoolia 1941–1955. He voittivat FA Cupin vuonna 1953. Myöhemmin Mortensen edusti Hull Cityä, Southportia, Bath Cityä ja Lancaster Cityä. Hän pelasi urallaan yhteensä 152 liigaottelua ja teki niissä 100 maalia. Englannin maajoukkueessa hän teki yhteensä 23 maalia pelaamissaan 25:ssä ottelussa. Hän oli joukkueen kokoonpanossa vuoden 1950 maailmanmestaruuskilpailuissa ja teki yhden maalin.

## Lähteet
Paul Madeley

**Paul Madeley** (20. syyskuuta 1944 Leeds, West Yorkshire, Englanti – 23. heinäkuuta 2018) oli englantilainen jalkapalloilija, pääasiallisesti pelipaikaltaan puolustava keskikenttäpelaaja. Maajoukkueessa hän pelasi kuitenkin monilla eri pelipaikoilla.

Madeley edusti koko 16 vuotta kestäneen ammattilaisuransa ajan Leeds Unitedia. Joukkue voitti kaksi Messukaupunkien cupia, FA Community Shieldin, Englannin liigacupin, FA Cupin ja kaksi Englannin mestaruutta. Hän pelasi joukkueessa yhteensä 658 liigaottelua, joissa hän teki 30 maalia. Englannin maajoukkueessa hän pelasi 24 ottelua.

## Lähteet
Enrico Baj

**Enrico Baj** (31. lokakuuta 1924 Milano – 16. kesäkuuta 2003 Vergiate) oli italialainen kuvataiteilija. Hän tuli tunnetuksi yhteiskunnallisesti kantaa ottavista kollaaseista ja teki lisäksi muun muassa maalauksia sekä veistoksia.

Baj opiskeli Accademia di Brerassa ja sai lisäksi oikeustieteellisen oppiarvon Milanon yliopistosta. Hänen taiteeseensa vaikuttivat muun muassa ydinsodan, patafysiikan ja ihmisen seksuaalisuuden aiheet. Baj’sta tuli 1950-luvulla yksi *arte nucleare* -liikkeen taiteilijoista, jotka reagoivat teoksillaan Hiroshiman ja Nagasakin pommituksiin. Baj esitti kritiikkiä aikansa yhteiskuntaa kohtaan muun muassa 1960-luvun *Generali*- ja *Parate militari* -teoksissaan sekä erityisesti 1970-luvun teoksissaan *I funerali dell’anarchico Pinelli* (1972) ja *Apocalisse* (1979). Vuonna 1993 hän aloitti *Maschere tribali* -teoskokonaisuuden, jossa jätteestä oli tehty ironisia, kirkkaasti värjättyjä naamioita.

Baj teki yhteistyötä muiden muassa Asger Jornin, Lucio Fontanan ja Piero Manzonin kanssa. Hän piti läheisesti yhteyttä myös muun muassa runoilijoihin. Baj’n teoksia on muiden muassa Art Institute of Chicagon, Museum of Modern Artin ja Tate Galleryn kokoelmissa.

## Lähteet
Lohipato Vallinkoskessa

**Lohipato Vallinkoskessa** on Aukusti Uotilan vuonna 1884 kankaalle maalaama öljyvärityö. Teos kuvaa Vuoksessa sijainnutta koskea Vallinkoskea. Se kuuluu Arla Cederbergin kokoelmaan, joka on sijoitettuna Joensuun taidemuseo Onniin.

Teos on lisäksi ollut näytteillä ainakin vuonna 2011 Etelä-Karjalan taidemuseon näyttelyssä Taiteen Vuoksi – Saimaa kuvataiteessa.

## Lähteet
Aurora Rämö

**Aurora Rämö** (s. 1987) on suomalainen toimittaja. 

Hän on työskennellyt *[[Suomen Kuvalehti|Suomen Kuvalehdessä]]* vuodesta 2014. Hän kirjoittaa pitkiä feature-artikkeleita. Aiemmin hän työskenteli ''Helsingin Sanomissa'', ''Ylioppilaslehdessä'' ja Ylellä.

Rämö on käynyt Suomalais-venäläisen koulun ja opiskellut viestintää Helsingin yliopistossa. Vuosina 2021–2022 hän opiskeli Pietarin Eurooppalaisessa yliopistossa Venäjällä.  

Helmikuussa 2013 Rämö ja Vappu Kaarenoja herättivät huomiota *Ylioppilaslehden* 100-vuotisjuhlanumeroon kirjoittamallaan raportilla, jossa he kertoivat ulostaneensa tahallansa housuihinsa linja-automatkalla Helsingistä Turkuun.  

Rämölle myönnettiin vuoden 2024 Ilkka Malmberg -palkinto.

## Kirjoja
* Vappu Kaarenoja & Rämö, Aurora: *Tytöt: Suomalaisen tasa-arvon perusteet*. Helsinki: Siltala, 2020. 

## Lähteet

## Aiheesta muualla

* Aurora Rämö haastattelussa Helsingin Kirjamessuilla 2020 Video, 26 min. YouTube.

* Aurora Rämön tekstejä ''Suomen Kuvalehdessä''
Lakiloko Keakea

**Lakiloko Tepae Keakea** (s. 1948 tai 1949 Nui) on tuvalulainen taiteilija, joka on tullut tunnetuksi tekemistään käsitöistä (*mea taulima*).

Keakea muutti vuonna 1957 Niutaoon, jossa oppi käsitöiden teon. Hän on ollut lapsuudestaan saakka toisesta silmästään sokea. Keakea käytti käsityötaitojaan aluksi vaatteiden valmistamiseen, mutta siirtyi sitten abstraktimpaan ilmaisuun ja on tehnyt tähdenmuotoisia koriste-esineitä (*fafetu*), joita on ollut esillä näyttelyissä ja joita on hankittu museoiden kokoelmiin. Vuonna 1971 Keakea muutti ensimmäisen aviomiehensä kanssa Kiribatille, jossa liittyi paikallisten naisten käsityöryhmään. Palattuaan Tuvalulle hän liittyi Tuvalun eri atolleilta naispuolisia käsityöläisiä yhdistäneeseen Fakapotopotoga Fafine Tuvalu -taideryhmään. Vuonna 1996 Keakea muutti Uuteen-Seelantiin, jossa hänen käyttämänsä materiaalivalikoima laajeni. Uudessa-Seelannissa hän on ollut keskeinen vaikuttaja tuvalulaisten naisten *Fafine Niutao I Aotearoa* -taiteilijakollektiivissa. Hänen töitään on ollut esillä muun muassa Auckland Art Galleryssa. Keakea piti ensimmäisen oman näyttelynsä vuonna 2018 Objectspacessa. Siinä esillä oli viisikymmentä tähdenmuotoista *fafetu*-työtä, joista suurin oli 1,8-metrinen. Keakeasta tuli tiettävästi ensimmäinen tuvalulainen taiteilija, joka on pitänyt oman näyttelyn.

Keakean taiteelliset juuret ovat tuvalulaisessa virkkauksessa tai kudonnassa (*kolose*), johon länsimaissa on usein viitattu "kansantaiteena" tai "perinteisinä käsitöinä". Tuvalulla taide kuitenkin mielletään käytännönläheisemmin ja siinä pyrkimys kauneuteen yhdistyy usein konkreettiseen käyttötarkoitukseen. *Kolose* on myös Keakean tekemien kaltaisista tuvalulaisista naisten vaatteista käytetty nimitys. Keakea sai vuonna 2017 Arts Pasifika -palkinnon. Uutenavuotena 2022–2023 hänestä tehtiin Uuden-Seelannin ansioritarikunnan jäsen.

## Lähteet
Galli Bibiena

**Galli da Bibiena** oli italialainen 1700-luvun taiteilijasuku, jonka jäsenet saivat mainetta etenkin teatterien rakentajina ja sisustajina sekä Italiassa että Saksassa. Kantaisä maalari Giovanni Maria Galli (1625–1665) otti syntymäpaikkansa mukaan nimekseen da Bibbiena.

Giovanni Maria Gallin poika Ferdinando Galli Bibiena (1657–1743) oli maalari ja arkkitehti ja työskenteli Parman hovissa. Kaarle VI kutsui hänet Prahaan, jonne hän rakensi komean kruunausteatterin. Sieltä hän siirtyi Kaarle VI:n kutsusta Wieniin ja sitten Bolognaan. Ferdinandon töissä ilmenee mielikuvituksekkuutta, ja hän tavoittelee maalauksellisuutta. Hän on teatterirakenteen kehittäjiä ja keksi uudenlaisia lavasteita ja laitteita, jotka helpottivat niiden vaihtoa ja siirtämistä. Hänen kaivertamiaan suunnitelmia ilmestyi kokoelmina *Varie opere di prospettica* (1840) ja *Architettura civile* (1811).

Ferdinando Galli Bibienan työtä jatkoi hänen veljensä Francesco Galli Bibiena (1659–1739), joka suunnitteli muun muassa  Veronan Teatro filarmonicon, ja myös hänen kolme poikaansa Alessandro (k. n. 1760, töitä Saksassa), Giuseppe Galli Bibiena (k. 1757, töitä Wienissä, Dresdenissä, Berliinissä), Antonio (k. 1774, Bolognan teatteri) ja Giuseppen poika Carlo (s. 1728).

## Lähteet

## Aiheesta muualla
Dean Windass

**Dean Windass** (s. 1. huhtikuuta 1969 Kingston upon Hull, East Riding of Yorkshire, Englanti) on englantilainen ammattilaisuransa päättänyt jalkapalloilija, pelipaikaltaan keskushyökkääjä.

Windass edusti urallaan lukuisten joukkueidensa joukosta muun muassa Bradford Cityä, Sheffield Wednesdaytä, Sheffield Unitedia ja Hull Cityä. Hän pelasi urallaan yhteensä 442 liigaottelua, joissa hän teki 141 maalia ja syötti 29 kertaa. Windass oli Englannin ykkösliigan paras maalintekijä kaudella 2004–2005 tehtyään 27 maalia.

Vuonna 2012 päättyneen peliuransa jälkeen Windass on toiminut Sky Sportsin jalkapalloasiantuntijana. Hänellä diagnosoitiin vuonna 2025 dementia.

## Lähteet
Dave Watson

**Dave Watson** (s. 20. marraskuuta 1961 Liverpool, Englanti) on ammattilaisuransa päättänyt englantilainen jalkapalloilija ja nykyinen manageri. Pelipaikaltaan hän oli keskuspuolustaja.

Watson pelasi ammattilaisurallaan Norwich Cityssä ja Evertonissa. Norwich Cityn kanssa hän voitti Englannin liigacupin vuonna 1985. Evertonissa hän taas voitti kahdesti FA Community Shieldin kausilla 1987–1988 ja 1995–1996 sekä FA Cupin vuonna 1995. Hän pelasi urallaan yhteensä 611 liigaottelua ja teki niissä 33 maalia. Englannin maajoukkueessa hän pelasi 12 ottelua.

## Lähteet
Aliaxis

**Aliaxis** on belgialainen yritys, jonka keskeinen liiketoiminta liittyy vedenhallintaratkaisuihin: veden käsittelyyn, varastointiin ja jakeluun. 

Aliaxiksen pääkonttori sijaitsee Brysselissä, ja se toimii yli 40 maassa. Sen liikevaihto vuonna 2022 oli 4,3 miljardia euroa.

## Lähteet
Deutschlandsbergin linna

**Deutschlandsbergin linna** on keskiaikainen linnoitus Itävallassä lähellä Deutschlandsbergin kaupunkia.

Suojaisan sijainnin takia paikkaa on käytetty turvapaikkana jo kivikaudella.  Kirjallisten lähteiden mukaan kreivi Lonsperg hallitsi linnaa vuosina 1153–1263. Linnaa on laajennettu pala palata romaaniseen, goottilaiseen ja renessanssityyliiin. Se on myös päästetty välillä rappioitumaan, ja vuonna 1850 se oli raunioina. Vuodesta 1932 alkaen sitä on kunnostettu matkailunähtävyydeksi, jossa toimii myös hotelli.

## Lähteet
Michele Padovano

**Michele Padovano** (s. 28. elokuuta 1966 Torino, Italia) on italialainen ammattilaisuransa päättänyt jalkapalloilija, pelipaikaltaan keskushyökkääjä.

Padovano debytoi lukuisten joukkueidensa uran Asti Calciossa, mutta hän on saavuttanut kaikki merkittävimmät voittonsa Juventuksessa vuosina 1995–1997. Hän voitti joukkueen kanssa kahdesti Intercontinental Cupin 1996 ja 1997, Italian supercupin kaudella 1997–1998, UEFA Super Cupin kaudella 1996–1997, Mestarien liigan kaudella 1995–1996 ja kaksi kertaa Italian mestaruuden kausilla 1996–1997 ja 1997–1998. Padovano pelasi urallaan yhteensä 316 liigaottelua, joissa hän teki 86 maalia ja syötti 10 kertaa. Hän pelasi Italian maajoukkueessa yhden ottelun.

## Lähteet

÷
Adolfo Bautista

**Adolfo Bautista** (s. 15. toukokuuta 1979 Dolores Hidalgo, Meksiko) on meksikolainen ammattilaisuransa päättänyt jalkapalloilija, pelipaikaltaan hyökkäävä keskikenttäpelaaja tai keskushyökkääjä.

Bautista on voittanut Meksikon Primera Divisiónin Aperturan osan ensin Pachucan kanssa kaudella 2003–2004 ja myöhemmin Deportivo Guadalajaran kanssa kaudella 2006–2007. Bautista pelasi urallaan yhteensä 468 liigaottelua, joissa hän teki 122 maalia ja syötti 37 kertaa.

Bautista pelasi Meksikon maajoukkueessa yhden ottelun vuoden 2010 jalkapallon maailmanmestaruuskilpailuissa. Yhteensä hän pelasi maajoukkuessa 38 ottelua ja teki 11 maalia.

## Lähteet
Fatu Feu'u

**Fatu Feu'u** (s. 1946 Poutasi, Upolu) on samoalaissyntyinen kuvataiteilija, joka muutti Uuteen-Seelantiin vuonna 1966.

Feu'u opiskeli Samoa Collegessa Apiassa ennen kuin muutti Aucklandiin. Hän on keskittynyt erityisesti maalaukseen, mutta on tehnyt myös muun muassa kaiverruksia, veistoksia ja lasitöitä. Feu'un tuotannossa on sekä nykyaikaisia että perinteisiä piirteitä, ja hänen taiteeseensa ovat vaikuttaneet sekä länsimaiset kulttuurit että Polynesian taidemuodot. Feu'u aloitti säännöllisen näyttelyiden pitämisen vuonna 1983 ja ryhtyi päätoimiseksi taiteilijaksi vuonna 1988.

Feu'u on saanut monia palkintoja ja tunnustuksia, kuten Uuden-Seelannin ansioritarikunnan arvon (2001), James Wallace -taidepalkinnon (1995), Arts Pasifika -palkinnon (*Senior Pacific Artist Award*, 2022) ja Aucklandin yliopiston *Distinguished Alumni* -tunnustuksen (2023). Feu'un teoksia on muun muassa Te Papa Tongarewa -museossa (Wellington), Aucklandin taidegalleriassa ja Queenslandin taidegalleriassa.

## Lähteet
Venus Felix

**Venus Felix** on antiikin aikainen veistos, joka esittä Venusta poikansa Kupidon kanssa. Veistos on valmistunut arviolta vuonna 170 JAA ja sen kasvojen mallina on ollut Faustina nuorempi. Tämä käy ilmi patsaassa olevassa omistuskirjoituksessa. 

Venus on kuvattu patsaassa osittain alastomana, peittäen osan alavartalostaan kankaalla. Patsaan vasen käsivarsi on katkennut ja on esitelty spekulointeja mitä se on kannatellut. Eräät arvelevat, että siinä on peili ja joidenkin mukaan se on nojannut Herkuleen patsaaseen. Teos on nykyään Vatikaanin museossa. Aiheesta on tehty myös muita patsaita. 
## Viitteet

## Lisää aiheesta
* http://imperiumromanum.pl/en/curiosities/sculpture-of-venus-felix/
Alberto Medina

**Alberto Medina** (s. 29. toukokuuta 1983 Culiacán, Meksiko) on meksikolainen ammattilaisuransa päättänyt jalkapalloilija, pelipaikaltaan oikea laitahyökkääjä.

Medina edusti uransa alussa 11 vuoden ajan Deportivo Guadalajaraa ja voitti joukkueen kanssa Meksikon Primera Divisiónin Aperturan alueella kaudella 2006–2007. Lisäksi hän edusti muiden muassa Pueblaa, Chiapasia ja Corasia.

Medina debytoi Meksikon maajoukkueessa huhtikuussa 2003 ja pelasi yhteensä 55 ottelua, joissa teki 6 maalia. Hän oli mukana voittamassa vuoden 2009 CONCACAF Gold Cupia tehden maalin.

## Lähteet
Hans Tilkowski

**Hans Tilkowski** (12. heinäkuuta 1935 Dortmund-Husen, Saksa – 5. tammikuuta 2020) oli saksalainen jalkapallomaalivahti.

Tilkowski edusti urallaan Westfalia Hernea 1955–1962, Borussia Dortmundia 1962–1967 ja Eintracht Frankfurtia 1967–1970. Hän voitti Dortmundin kanssa Cup-voittajien cupin kaudella 1965–1966, Länsi-Saksan cupin kaudella 1964–1965 ja Saksan cupin kaudella 1964–1965. Hänet valittiin Saksan parhaaksi jalkapalloilijaksi 1965.

Tilkowski pelasi Saksan maajoukkueessa yhteensä 39 ottelua ja oli kokoonpanossa vuoden 1966 maailmanmestaruuskilpailuissa.

## Lähteet

## Aiheesta muualla
Samuel Fosso

**Samuel Fosso** (s. 17. heinäkuuta 1962 Kumba) on kamerunilaissyntyinen valokuvaaja.

Fosso on igbo. Hän vietti lapsuuttaan Nigeriassa, kunnes Biafran sodan jälkimainingeissa muutti vuonna 1972 Banguihin Keski-Afrikan tasavaltaan. Hän työskenteli siellä ensin sukulaisensa kenkätehtaalla, mutta kiinnostui valokuvauksesta ja päätti lähteä valokuvaajan oppilaaksi. Fosso perusti Banguissa jo 13-vuotiaana oman valokuvausstudionsa. Hän tuli laajemmin tunnetuksi ranskalaisen valokuvaajan järjestämän afrikkalaisen valokuvanäyttelyn kautta vuonna 1994. Fosso teki vuonna 1997 *TATI*-valokuvakokoelman ranskalaiselle myymäläketjulle. Vuoden 2000 kokoelmassa *Memoire d'un ami* teemana on pelon ja haavoittuvuuden tunne, joka oli seurausta ystävän joutumisesta poliisin murhaamaksi Fosson Banguin-studion ulkopuolella.

Fosso on tarkastellut omakuvien kautta nykyaikaista afrikkalaista identiteettiä ja kulttuuria. Hän sai ensimmäisen palkinnon Dakarin biennaalissa vuonna 2000 ja Prinssi Clausin palkinnon vuonna 2001. Vuonna 2023 hänelle myönnettiin Deutsche Börse Photography Foundation Prize.

## Lähteet
Kapfenberg

**Kapfenberg** on noin 22 tuhannen asukkaan kaupunki Itävallassa, Steiermarkissa. Se sijaitsee Mürz- ja Thörlbach-jokien yhtymäkohdassa Bruck an der Murista koilliseen. Kapfenbergin linnan ympärille 1100-luvun lopulla perustettu kaupunki mainittiin ensimmäisen kerran vuonna 1256. Siellä oli ruukki jo 1400-luvulla.

Kapfenbergin elinkeinoja ovat matkailu ja teollisuus, joka valmistaa kaapeleita, kemikaaleja ja rakennusmateriaaleja. 

## Lähteet
Alex Young

**Alex Young** (3. helmikuuta 1937 Loanhead, Skotlanti – 27. helmikuuta 2017) oli skotlantilainen jalkapalloilija, pelipaikaltaan keskushyökkääjä.

Young edusti pisimmillään Heart of Midlothiania ja Evertonia. Heart of Midlofthianian kanssa hän voitti Skotlannin cupin kaudella 1955–1956, Skotlannin liigacupin kausina 1958–1959 ja 1959–1960 sekä Skotlannin mestaruussarjan kausina 1957–1958 ja 1959–1960. Hän voitti Evertonin kanssa Englannin mestaruuden, kaudella 1962–1963, FA Cupin 1966 ja Englannin superucupin kaudella 1963–1964. Kokonaisuudessaan Young pelasi urallasan yhteensä 263 liigaottelua ja teki niissä 82 maalia.

Young pelasi Skotlannin maajoukkueessa yhteensä 8 ottelua ja teki niissä 5 maalia.

## Lähteet
Peter Weir (jalkapalloilija)

**Peter Weir** (s. 18. tammikuuta 1958 Johnstone, Skotlanti) on skotlantilainen ammattilaisuransa päättänyt jalkapalloilija, pelipaikaltaan keskikenttäpelaaja.

Weir edusti urallaan St. Mirreniä, Aberdeeniä, Leicester Cityä ja Ayr Unitedia. Hän ansaitsi kaikki merkittävät saavutuksensa Aberdeenissä, joihin lukeutuvat UEFA Super Cupin voitto kaudella 1983–1984, Skotlannin mestaruussarjan voitto kausilla 1983–1984 ja 1984–1985, Skotlannin cupin voitto kausilla 1982–1983, 1983–1984 ja 1985–1986 sekä Cup-voittajien cupin voitto kaudella 1982–1983. Weir pelasi urallaan yhteensä 37 liigaottelua ja teki niissä 6 maalia.ʶ

Weir pelasi yhden ottelun Skotlannin maajoukkueessa.ʶ

## Lähteet
Neil Sullivan

**Neil Sullivan** (s. 24. helmikuuta 1970 Sutton, Englanti) on ammattilaisuransa päättänyt skotlantilainen jalkapallomaalivahti. Hän on pituudeltaan 183-senttimetrinen.

Sullivan edusti urallaan muun muassa Crystal Palacea, Wimbledonia ja Leeds Unitedia. Yhteensä hän pelasi 646 liigaottelua, joista 247 Englannin Valioliigassa.

Sullivan pelasi Skotlannin maajoukkueelle 29 ottelussa.

## Lähteet
Stig Baumgartner

**Stig Henrik Baumgartner** (s. 1969 Järvenpää) on suomalainen kuvataiteilija, jonka pääasiallinen media on maalaustaide.

Baumgartnerin maalauksissa on viittauksia abstraktin maalaustaiteen erilaisiin perinteisiin. Teosten visuaalisuus viittaa rakennettuun ympäristöön kuten rakennusten pohjakaavioihin tai kerrostalojen betonielementteihin kuten vuoden 2011 Hakunila maalaussarjassa, jonka lähtökohtana oli taiteilijan lapsuuden lähiöympäristö Vantaalla. Vuoropuhelu arkkitehtuurin kanssa on ollut selkeää myös useissa julkisissa tilaustöissä, joita Baumgartner on tehnyt mm Helsinkiin, Vantaalle ja Turkuun. Vuonna 2021 Baumgartnerin Galerie Forsblomin Key Figures yksityisnäyttelyn yhteydessä ilmestyi samanniminen kirja, jossa Baumgartner esitteli teostensa taustoja kirjoittamassaan esseessään: Reunahuomatuksia maalaussarjasta Key Figures. Kirja esipuheen on kirjoittanut Juha Heikki Tihinen.

Stig Baumgartnerin teoksia on esillä keskeisissä suomalaisissa taidemuseoissa, kuten esimerkiksi Kiasmassa. Hän on esiintynyt lukuisissa yksityis-ja ryhmänäyttelyissä koti- ja ulkomailla vuodesta 1995 lähtien. Baumgartner toimii Piirustuksen ja havainnon yliopistolehtorina  Taideyliopiston Kuvataideakatemiassa. Hänestä tuli kuvataiteen tohtori vuonna 2015 opinnäytteellä ”Virhe abstraktissa maalauksessa, tekijän paikka maalauksen rakenteessa”, joka on julkaistu kirjana.

## Kuvia julkisista teoksista


Tiedosto:Stig Baumgartner Iso kasi 2004.jpg|*Iso käsi*, 2004, Helsinki.
Stig Baumgartner - Kuinka paljon valo on - 2016 - Aurinkokiven koulu - Aurinkokivenkuja 1 - Kivistö - Vantaa - 1.jpg|*Kuinka paljon valo on*, 2016, Vantaa.



## Lähteet

## Aiheesta muualla
*Kotisivu www.stigbaumgartner.net
Lilli Gruber

**Lilli Gruber** (s. 19. huhtikuuta 1957) on italialainen, syntyjään etelätirolilainen televisiojuontaja ja poliitikko. Hän juontaa televisiokanava LA7:n ajankohtaisohjelmaa *Otto e mezzo*, jossa päivän teemasta on väittelemässä politiikan ja muun yhteiskuntaelämän tunnettuja henkilöitä. Hän tuli tunnetuksi Rai1:n ensimmäisenä naispuolisena uutisankkurina ja ulkomaanreportaasien tekijänä. Hän lähti Raista, kun Silvio Berlusconi kiristi otettaan sen hallinnosta.

Gruber oli Euroopan parlamentin jäsen sosialidemokraattinen ryhmässä vuosina 2004–2008. Hän on julkaissut kaksi kirjaa sukunsa ja kotiseutunsa historiasta.

## Lähteet

## Aiheesta muualla
Toomas Kotkas

**Toomas Kaarel Kotkas** (s. 17. heinäkuuta 1970 Helsinki) on suomalainen oikeustieteilijä, joka toimii nykyään Helsingin yliopiston julkisoikeuden professorina.

## Ura
Kotkas valmistui Helsingin yliopistosta oikeustieteen maisteriksi vuonna 1997, oikeustieteen lisensiaatiksi vuonna 1999 ja oikeustieteen tohtoriksi vuonna 2004.

Kotkas on työskennellyt Helsingin yliopiston assistenttina ja tutkijana vuosina 2001–2010, Kansaneläkelaitoksen erikoistutkijana vuosina 2011–2012, Itä-Suomen yliopiston yleisen oikeustieteen ja sosiaalioikeuden professorina vuosina 2013–2018, korkeimman hallinto-oikeuden määräaikaisena oikeusneuvoksena vuosina 2019–2021 sekä Helsingin yliopiston julkisoikeuden professorina vuodesta 2021 alkaen. Hän sai Helsingin yliopiston oikeushistorian dosentin arvon vuonna 2009 ja Itä-Suomen yliopiston sosiaalioikeuden dosentin arvon vuonna 2022.

Kotkaksen tutkimus on kohdistunut sosiaalioikeuteen. Hänen artikkelinsa *Terveyden ja sosiaalisen turvallisuuden hallinnointi 2000-luvun Suomessa – menettelylliset oikeudet ja aktiivinen kansalaisuus* palkittiin parhaan Lakimies-aikakauskirjassa vuonna 2009 julkaistuna kirjoituksena.

## Julkaisuja
* 
* 
* 
* 
* 
* 

### Toimitteita
* 
* 
* 
* 
* 
* 

## Lähteet
David Narey

**David Narey** (s. 12. kesäkuuta 1956 Dundee, Skotlanti) on skotlantilainen, vuosina 1977–1989 Skotlannin maajoukkueessa pelannut jalkapalloilija. Hän oli pelipaikaltaan keskuspuolustaja.

Narey edusti koko ammattilaisuransa Dundee Unitedia lukuun ottamatta viimeistä vuotta Raith Roversissa. Hän voitti Dundee Unitedin kanssa Skotlannin mestaruussarjan kaudella 1982–1983 sekä Skotlannin liigacupin kausina 1979–1980 ja 1980–1981. Hän voitti liigacupin vielä Raith Roversin joukkueessa kaudella 1994–1995.

Narey pelasi Skotlannin A-maajoukkueessa yhteensä 35 ottelua ja teki yhden maalin vuoden 1982 maailmanmestaruuskilpailujen alkulohko-ottelussa Brasiliaa vastaan. Hän pelasi MM-kilpailuissa myös vuonna 1986.

## Lähteet
Krzysztof Warzycha

**Krzysztof Warzycha** (s. 17. marraskuuta 1964 Katowice, Puola) on puolalais-kreikkalainen ammattilaisuransa päättänyt jalkapalloilija, pelipaikaltaan keskushyökkääjä.

Warzycha edusti ammattilaisurallaan Ruch Chorzówia ja kreikkalaista Panathinaikosia. Hän voitti jälkimmäisen kanssa Kreikan Superliigan viisi kertaa vuosina 1990, 1991, 1995, 1996 ja 2004 sekä Kreikan cupin viisi kertaa vuosina 1991, 1993, 1994, 1995 ja 2004 sekä Kreikan supercupin kahdesti vuosina 1993 ja 1994. Hän voitti Ruch Chorzówin kanssa Puolan mestaruuden kaudella 1988–1989. Kaikkiaan hän pelasi yhteensä 509 liigaottelua ja teki niissä 291 maalia.

Warzycha pelasi Puolan maajoukkueessa yhteensä 50 ottelua ja teki niissä 9 maalia.

## Lähteet
Kufsteinin linnoitus

**Kufsteinin linnoitus** () on keskiaikainen linna Itävallan Tirolissa. Se mainitaan kirjallisissa lähteissä ensimmäisen kerran vuonna 1205 latinankielisellä nimellä *Castrum Caofstein*. Linna sijaitsee Festungsbergillä, 90 m korkealla kalliolla suoraan Innjoen päällä, Kufsteinin kaupungin yläpuolella, ja sinne pääsee kävellen tai köysiradalla.
Kapfenbergin linna

**Kapfenbergin linna** eli **Oberkapfenbergin linna** on keskiaikainen linna Itävallassa, Kapfenbergin kaupungin lähellä. 
Linna on mainittu ensimmäisen kerran vuonna 1173. Kreivi Stubenberg rakennutti nykyisen linnan vuonna 1268. Se uusittiin renessanssityyliin 1500-luvulla.

Se sijaitsee korkealla vuorella. Linnan alla kulkee Murin sivujoki Mürz.

## Lähteet
Gaetano D’Agostino

**Gaetano D’Agostino** (s. 3. kesäkuuta 1982 Palermo, Sisilia, Italia) on italialainen ammattilaisuransa päättänyt jalkapalloilija, pelipaikaltaan keskikenttäpelaaja. Nykyään hän toimii managerina.

D’Agostino edusti urallaan monia joukkueita, kuten AS Romaa, Udinese Calciota, AC Sienaa ja Andriaa. Hän voitti AS Roman kanssa Serie A:n kaudella 2000–2001. Yhteensä hän pelasi urallaan 413 liigaottelua, joissa hän teki 43 maalia ja syötti 53 kertaa.

D’Agostino pelasi urallaan Italian maajoukkueessa 5 ottelua.

## Lähteet
Metin Oktay

**Metin Oktay** (2. helmikuuta 1936 İzmir, Turkki – 13. syyskuuta 1991) oli turkkilainen jalkapalloilija, pelipaikaltaan keskushyökkääjä. Hänet valittiin uransa aikana kuusi kertaa Turkin Superliigan parhaaksi maalintekijäksi.

Oktay edusti urallaan İzmirsporia, Galatasaraytä, Palermoa ja uudelleen Galatasaraytä. Galatasarayn kanssa hän voitti Turkin Cupin viisi kertaa kausina 1962–1963, 1963–1964, 1964–1965, 1965–1966, 1968–1969, Turkin Super Cupin kahdesti kausina 1965–1966 ja 1968–1969 sekä Turkin Superliigan kahdesti kausina 1962–1963 ja 1968–1969. Yhteensä hän pelasi urallaan 91 liigaottelua ja teki niissä 73 maalia, joista 54 Turkin Superliigassa.

Oktay pelasi urallaan Turkin maajoukkueessa 36 ottelua ja teki niissä 19 maalia.

## Lähteet
Nicolae Dobrin

**Nicolae Dobrin** (26. elokuuta 1947 Pitești, Argeș, Romania – 26. lokakuuta 2007) oli romanialainen jalkapalloilija, pelipaikaltaan hyökkäävä keskikenttäpelaaja. Hänet valittiin kolmesti Romanian vuoden pelaajaksi.

Dobrin edusti urallaan Argeș Piteștiä, Târgovișteä ja uudelleen Argeș Piteștiä. Hän voitti jälkimmäisen kanssa Liga I:n kahdesti kausilla 1971–1972 ja 1978–1979. Lisäksi hän voitti Târgovișten kanssa Liga II:n kautena 1980–1981.

Dobrin pelasi Romanian maajoukkueessa 46 ottelua ja teki niissä 8 maalia.

## Lähteet
Marc Degryse

**Marc Degryse** (s. 4. syyskuuta 1965 Roeselare, Länsi-Flanderi, Belgia) on ammattilaisuransa päättänyt belgialainen jalkapalloilija, pelipaikaltaan keskushyökkääjä. Hänet valittiin vuonna 1991 Belgian parhaaksi pelaajaksi.

Degryse debytoi Bruggessa vuosina 1983–1989. Hän voitti joukkueen kanssa neljä kertaa Belgian Super Cupin kausina 1985–1986, 1986–1987, 1987–1988 ja 1988–1989, Jupiler Pro Leaguen 1987–1988 sekä Belgian cupin 1986. Seuraavaksi hän liittyi 2,25 miljoonan euron siirtosummalla Anderlechtiin heinäkuussa 1989. He voittivat kahdesti Belgian Super Cupin kausina 1992–1993 ja 1994–1995, neljä kertaa Jupiler Pro Leaguen kausina 1990–1991, 1992–1993, 1993–1994 ja 1994–1995 sekä Belgian cupin 1994. Lisäksi Degryse voitti Eredivisien Eindhovenin kanssa kautena 1996–1997. Yhteensä hän pelasi 681 liigaottelua, joissa hän teki 253 maalia ja syötti 45 kertaa.

Degryse pelasi Belgian maajoukkueessa yhteensä 63 ottelua ja teki niissä 23 maalia. Hän kuului joukkueen kokoonpanoon vuoden 1990 maailmanmestaruuskilpailuissa ja teki 2 maalia pelattuaan 7 ottelua.

## Lähteet
Hainburg an der Donau

**Hainburg an der Donau** on pieni kaupunki Itävallassa Ala-Itävallan osavaltiossa.

Se sijaitsee Tonavan varrella Pikku-Karpaattien juurella Wienin ja Bratislavan välissä, keskellä Tonava-Auenin kansallispuistoa. Alue on ollut asuttuna noin vuodesta 5000 eaa.  Rooman valtakunnan aikana nykyinen kaupunkialue sijaitsi Carnuntumin, Rooman Pannonia superiorin provinssin pääkaupungin vaikutuspiirissä.

Hainburgissa on 2,5 kilometriä pitkä kaupunginmuuri, kolme säilynyttä porttia ja 15 tornia 1200-luvulta, ja siellä on yksi Euroopan vanhimmista ja parhaiten säilyneistä kaupunkilinnoituksista. Keisari Henrik III määräsi linnan rakennettavaksi vuonna 1050.

## Lähteet
Roger Espinoza

**Roger Espinoza** (s. 25. lokakuuta 1986 Puerto Cortés, Honduras) on ammattilaisuransa päättänyt hondurasilais-yhdysvaltalainen jalkapalloilija, pelipaikaltaan keskikenttäpelaaja.

Espinoza voitti Kansas Cityn kanssa Lamar Hunt U.S. Open Cupin kausina 2014–2015 ja 2016–2017 sekä MLS Cupin kaudella 2012–2013. Lisäksi hän voitti FA Cupin Wigan Athleticin kanssa vuonna 2013. Hän pelasi urallaan yhteensä 455 liigaottelua, joissa hän teki 17 maalia ja syötti 39 kertaa.

Espinoza teki Hondurasin maajoukkueessa 4 maalia pelattuaan 52 ottelua. Hän oli joukkueen kokoonpanossa vuoden 2010 maailmanmestaruuskilpailuissa ja pelasi 5 ottelua.

## Lähteet
Palopartio

**Palopartio**  on yhdysvaltalainen animaatiosarja. Sarjan on luonut Graig Gerber ja sarjan on tuottanut Electric Emu Productions ja Disney Television Animation. Sarja ilmestyi Yhdysvalloissa Disney Jr. ensi kerran 21. syyskuuta 2022. Sarjan toinen kausi sai ensi-iltansa tammikuussa 2023. Kesäkuussa 2023 sarjasta ilmestyi kolmas kausi Yhdysvalloissa.

Suomessa sarjaa toistaa Disney+, josta löytyy sarjan kaksi ensimmäistä tuotantokautta. 

## Hahmot
* **Leo** (eng. Bo Bayani) on palopelastaja ja ajaa Vilkku-nimistä paloautoa.
* **Venla** (eng. Violet Vega-Vaughn) on ensihoitaja ja ajaa Tykki-nimistä ambulanssia
* **Jussi** (eng. Jayden Jones) on poliisi ja ajaa Mäntä-nimistä poliisiautoa.
Robbie Earle

**Robbie Earle** (s. 27. tammikuuta 1965 Newcastle-under-Lyme, Staffordshire, Englanti) on englantilaissyntyinen uransa päättänyt jamaikalainen jalkapalloilija. Hän oli pelipaikaltaan hyökkäävä keskikenttäpelaaja.

Earle edusti urallaan Port Valea ja Wimbledonia. Hän pelasi urallaan 328 liigaottelua, joissa hän teki 72 maalia ja 19 syöttöä. Maaleista 45 tuli Englannin Valioliigassa.

Earle pelasi Jamaikan maajoukkueessa yhteensä kahdeksan ottelua ja teki yhden maalin vuoden 1998 maailmanmestaruuskilpailuissa.

## Lähteet
Frank Kappas

**Frank Kappas** (s. 1966 Kajaani) on suomalainen kuvataiteilija. Hän sai Vuoden nuori taiteilija -palkinnon vuonna 1998. Palkintonäyttelyn jälkeen hän lopetti taiteilijauransa ja alkoi astangajoogaopettajaksi.

Kappas on tehnyt teoksia muun muassa Kajaanin kaupungille ja Tampereen nykytaiteen museolle. Suomalaisten museoiden ja gallerioiden lisäksi Kappaksen teoksia on esitelty Portugalissa.

## Lähteet

## Aiheesta muualla
*Kotisivu
*Ylioppilaslehden raportti näyttelyvierailusta
Jean Gouweloos

**Jean Léon Henri Gouweloos** (1865/1868 - 1943) oli belgialainen julistetaiteilija, litografioiden tekijä sekä taidemaalari. Hän maalasi muotokuvia, maisemia ja alastontutkielmia. Tyylisuunnaltaan hän oli sekä impressionisti että symbolisti.  
## Elämänvaiheita
Gouweloos sai ensiopetuksensa sedältään ja aloitti uransa julistetaiteilijana. Hän pääsi opiskelemaan Brysselin kunkaalliseen taideakatemiaan vuonna 1886. Siellä hänen opettajanaan oli orientalisti Jean-François Portaels.  Hän oli yhdessä muiden nuorten taiteilijoiden kanssa perustamassa taiteen uudistamista vaatineita ryhmiä "Voorwaarts" vuonna 1891 ja ryhmää "Le Sillon" vuonna 1895.   

Vuonna 1887 Gouweloos piti näyttelyt Namurissa ja Brysselissä. Niitä seurasivat Pariisin, Berliinin, Münchenin ja Düsseldorfin näyttelyt. Vuonna 1900 hän piti näyttelyn, jossa oli m´uimareita esittäviä maalauksia. Näyttely oli sekä yleisö- että arvostelumenestys. Uransa varrella Gouweloos piti näyttelyitä lähes vuosittain.  

Ostava yleisö piti Gouweloosin maalauksista. Sitä kiinnostivat hänen arkisissa tilanteissa kuvatut naishahmonsa, jotka ovat usein pysähtyneitä kesken tilanteita joko mietteisiin, tai katsomaan suoraan kohti. Teosten valon, varjon ja värien käyttö on herättänyt ihailua. Gouweloosilta tilattiin kattomaalaukset Oostenden kylpylä-kasinoon ja hän teki maalaukset Brysselin vapaamuurariloosiin.  

Ensimmäinen maailmansota syttyi vuonna 1914 ja Saksa valtasi Belgian. Gouweloos siirtyi tuolloin Alankomaihin. Siellä hän innostui maalaamaan merimaisemia. Sodan päätyttyä hän palasi Belgiaan. 

Elinaikanaan menestyneen Gouweloosin töitä on tullut 2000- luvulla huutokauppoihin. Hänen maalauksistaan on tehty myös julisteita ja postikortteja. Gouweloosin koti- ja ateljeetalo on nykyään julistettu kulttuurihistorialliseksi suojelukohteeksi.   
## Valikoituja teoksia

File:Robert Goldschmidt affiche 1895.jpg|Amor Vincit Omnia, vuodelta 1895.
File:Jean Gouweloos - Elegant Lady in a Blue Dress.jpg|Elegantti rouva sinisessä puvussa, ehkä vuodelta 1900.
File:Jean Gouweloos - In the Cafe.jpg|Kahvilassa, ehkä vuodelta 1900.
File:Jean Gouweloos - Naakt met sigaret.jpg|Alaston ja savuke, ehkä vuodelta 1900.
File:Jean Gouweloos - Nude.jpg|Alaston, ehkä vuodelta 1900.
File:Jean Gouweloos - Jonge vrouw voor een spiegel.jpg|Nuori nainen peilin edessä, ehkä vuodelta 1920.

## Viitteet

## Lisää aiheesta
* http://www.artrenewal.org/artists/jean-leon-henri-gouweloos/7693
* http://www.mediastorehouse.com/arts/artists/g/jean-gouweloos/
Trenčínin linna

**Trenčínin linna** (*Trenčiansky hrad*) on keskiaikainen linnoitus Slovakiassa, Trenčínin kaupungissa.

Se sijaitsee jyrkällä vuorella, ja siellä on jäänteitä pronssikautisesta ja Rooman valtakunnan aikaisesta asutuksesta.

1000-luvun alussa linna muodostui tornista ja rotundasta. 1300-luvulla Máté Csák hallitsi sieltä käsin Unkarin kuningaskunnan luoteisosan alueita. Matiaksen torni on saanut nimensä häneltä. Seuraavat omistajat muokkasivat ja laajensivat linnaa huomattavasti. Ludvig I rakensi sinne asuinpalatsin, jossa on nykyisin 1600-luvun huonekalujen näyttely. Sigismund Luxemburgilainen lahjoitti linnan puolisolleen Barbara Celjeläiselle ja rakennutti sinne Barbaran palatsin. János Szapolyain isä Tapani sai linnan 1400-luvun alussa ja aloitti massiiviset muutostyöt. Szapolyain palatsi on linnan uusin palatsi.

Alempana vuorenrinteellä ovat linnan varuskunnan parakit, ammusvarasto, vankityrmä ja bastioni, joka rakennettiin suojaamaan Váhjoen yli kulkevia siltoja.

## Lähteet
Riegersburgin linna

**Riegersburgin linna** on keskiaikainen linnoitus Itävallassa Steiermarkin osavaltiossa. Se sijaitsee sammuneen tulivuoren huipulla 450 metrin korkeudessa. 

Ensimmäinen maininta Riegersburgista on vuodelta 1138. Linnan nimi saattaa olla peräisin silloisesta omistajasta Rüdiger von Hohenbergistä.

Nykyisin Liechtensteinin ruhtinassuku omistaa linnan.  Ruhtinas Johann von und zu Liechtenstein osti sen huutokaupasta vuonna 1822. 

## Lähteet

## Aiheesta muualla
* https://www.dieriegersburg.at
Lawrie Madden

**Lawrie Madden** (s. 28. syyskuuta 1955 Hackney, Lontoo, Englanti) on ammattilaisuransa päättänyt englantilainen jalkapalloilija, pelipaikaltaan puolustaja.

Madden edusti urallaan muun muassa Charltonia, Leicesteriä ja Darlingtonia. Hän pelasi yhteensä 196 liigaottelua, joissa hän teki 2 maalia ja syötti kerran.

## Lähteet
Ivor Broadis

**Ivan Arthur ”Ivor” Broadis** (18. joulukuuta 1922 Lontoo, Englanti – 12. huhtikuuta 2019) oli englantilainen jalkapalloilija, pelipaikaltaan hyökkäävä keskikenttäpelaaja.

Broadis voitti FA Cupin vuonna 1955 Newcastle Unitedin kanssa. Hän edusti Englannin maajoukkuetta vuoden 1954 maailmanmestaruuskilpailuissa ja teki 2 maalia MM-kilpailujen finaalissa ensimmäisenä englantilaisena.

## Lähteet
Syd Owen

**Syd Owen** (28. helmikuuta 1922 Birmingham, Länsi-Midlands, Englanti – 31. joulukuuta 1998) oli englantilainen jalkapalloilija, joka pelasi keskuspuolustajan pelipaikalla

Owen edusti lähes koko ammattilaisuransa Luton Townia ja pelasi yhteensä 77 liigaottelua. Hän kuului Englannin maajoukkueen kokoonpanoon vuoden 1954 maailmanmestaruuskilpailuissa.

## Lähteet
Petri Kuoppamäki

**Petri Kuoppamäki** (s. 16. kesäkuuta 1964) on kilpailuoikeuteen erikoistunut Aalto-yliopiston yritysjuridiikan professori.

Kuoppamäki väitteli Helsingin yliopistossa 2003 oikeustieteen tohtoriksi. Hän on aiemmin työskennellyt Euroopan komissiossa, asianajotoimiston osakkaana ja kilpailuneuvoston pääsihteerinä sekä Nokia Oyj:n kilpailuoikeudesta vastaavana juristina 2003–2012. Sen jälkeen hän siirtyi päätoimiseksi akateemiseksi tutkijaksi ja 2013 hän aloitti Aalto-yliopiston yritysjuridiikan professorina. Kuoppamäki on ollut Suomalaisen Tiedeakatemian jäsen vuodesta 2016.

## Teoksia
* 
* 

## Lähteet
I Can Do It with a Broken Heart

**I Can Do It with a Broken Heart** on yhdysvaltalaisen laulaja-lauluntekijä Taylor Swiftin kappale albumilta *[[The Tortured Poets Department]]* (2024). Swift sävelsi ja tuotti kappaleen Jack Antonoffin kanssa. Kappale julkaistiin albumin toisena virallisena singlenä heinäkuussa 2024.  Kappale nousi listoille useissa maissa. Yhdysvalloissa albumin ilmestymisen jälkeisellä viikolla listasijalle 3. Suomessa kappale nousi singlelistan sijalle 47.

## Julkaisu
Kappale on mukana Swiftin albumilla *[[The Tortured Poets Department]]*, joka ilmestyi 19. huhtikuuta 2024. Se julkaistiin radiosinglenä ensimmäiseksi Italiassa 2. heinäkuuta 2024 ja Yhdysvalloissa 12. heinäkuuta. Kappaleesta julkaistiin kansainvälisesti digitaalinen single, jolla oli mukana myös sen instrumentaalinen versio. Syyskuussa Swift julkaisi siitä lisäksi remixin nimeltä ”Dombresky Remix”.

## Kaupallinen menestys
Kappale nousi listoille useissa maissa. Yhdysvalloissa albumin ilmestymisen jälkeisellä viikolla listasijalle 3 ja Iso-Britanniassa sijalla 8. Suomessa kappale nousi singlelistan sijalle 47.

Kappale on myynyt Australiassa platinaa. Se on saanut kultalevyn sertifikaatin Isossa-Britanniassa, Uudessa-Seelannissa, Espanjassa ja Portugalissa.

## Tyyli ja sanoitukset
”I Can Do It with a Broken Heart” on tyyliltään nopeatempoinen ja iloiselta kuulostava electropop -kappale. Kappaleen sanat kertovat kuitenkin sydänsuruista selviämisestä. Sanoitukset sisältävät suoria viittauksia Swiftin *[[The Eras Tour]]* -kiertueen alkuaikoihin keväällä ja kesällä 2023. Swift käsittelee kappaleessa sitä, miten kiertueella on pakko tehdä parhaansa ja esiintyä iloisena, vaikka potisi sydänsuruja tai masennusta. ”I Can Do It with a Broken Heart” on ollut osa *The Eras Tour* -kiertueen vakituista ohjelmistoa toukokuusta 2024 alkaen.

## Musiikkivideo
Kappaleen musiikkivideo sisältää *[[The Eras Tour]]* -kiertueella kuvattua backstage-materiaalia ja kohtauksia esityksistä. Video näytettiin Euroopan kiertueen viimeisessä konsertissa Lontoossa 20. elokuuta 2024. Se julkaistiin tämän jälkeen verkossa. Kappaleelle on julkaistu lisäksi lyriikkavideo, jossa on myös kiertueella kuvattua materiaalia. 

## Singlen kappaleet

## Listasijoitukset

## Myyntipalkinnot

## Lähteet

## Aiheesta muualla
* I Can Do It with a Broken Heart -musiikkivideo 
* I Can Do It with a Broken Heart -lyriikkavideo